CELEX: 62017TN0093
Language: et
Date: 2017-02-14 00:00:00
Title: Kohtuasi T-93/17: 14. veebruaril 2017 esitatud hagi – Duferco Long Products versus komisjon

18.4.2017   
            
            
               ET
            
            
               Euroopa Liidu Teataja
            
            
               C 121/38
            
         14. veebruaril 2017 esitatud hagi – Duferco Long Products versus komisjon
   (Kohtuasi T-93/17)
   (2017/C 121/57)
   Kohtumenetluse keel: prantsuse
   
      Pooled
   
   
      Hageja: Duferco Long Products SA (Luxembourg, Luksemburg) (esindajad: advokaadid J.-F. Bellis, R. Luff ja M. Favart)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada komisjoni 20. jaanuari 2016. aasta otsuse, mis puudutab riigiabi SA.33926 2013/C (ex 2013/NN,2011/CP), mida Belgia andis äriühingule Duferco, artikli 1 punkt f ja artikkel 2;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et komisjon on toime pannud ilmsed õigusnormi rikkumised ja kaalutlusvead, kui ta hindas ühisturuga kokkusobimatuks tunnistatud kuuenda meetme samasugust kohtlemist (pari passu). Sellel väitel on kaks osa:
               
                           —
                        
                        
                           esimene osa kohaselt on kõnealune toiming teostatud samasuguse kohtlemise (pari passu) alusel, erinevalt komisjoni hinnangust;
                        
                     
                           —
                        
                        
                           teise osa kohaselt on komisjon teinud oma hinnangus tehingu samasuguse kohtlemise (pari passu) laadi kohta tõsiseid arvutus- ja kaalutlusvigu.
                        
                     
         
               2.
            
            
               Teine väide, et komisjon on toime pannud ilmsed õigusnormi rikkumised ja kaalutlusvead, kui ta hindas turumajanduse tingimuses tegutseva eraõigusliku investori kriteeriumi. Sellel väitel on neli osa:
               
                           —
                        
                        
                           esimese osa kohaselt on komisjon ajanud segi turumajanduse tingimustes tegutseva erainvestori kriteeriumi kohaldatavuse ja kohaldamise, ja on seega õigusnormi rikkunud ja kohaldanud turumajanduse tingimustes tegutseva erainvestori kriteeriumi valesti;
                        
                     
                           —
                        
                        
                           teise osa kohaselt ei viinud komisjon kõnealuse tehingu kohta läbi võrdlevat analüüsi ega kasutanud muud hindamismeetodit ning rikkus seetõttu turumajanduse tingimustes tegutseva erainvestori kriteeriumi ning selle kriteeriumi hindamise raames põhjendamis- ja hoolsuskohustust;
                        
                     
                           —
                        
                        
                           kolmanda osa kohaselt rikkus komisjon turumajanduse tingimustes tegutseva erainvestori kriteeriumi hindamisel põhjendamis- ja hoolsuskohustust;
                        
                     
                           —
                        
                        
                           neljanda osa kohaselt esitas Vallooni piirkond suure hulga dokumente, mis näitavad, et Foreign Strategic Investment Holding, kes on äriühingu Société Wallonne de Gestion et de Participation tütarettevõtja, käitus nagu turumajanduse tingimustes tegutsev erainvestor.